Cornelia Richter

Cornelia RICHTER (naskiĝinta la  en Bad Ischl"CV Prof. Dr. Cornelia Richter" - ĉe: la bonna altlerneja paĝaro) estas aŭstra luterana teologino kaj profesorino (pri sistema teologio) kiel ankaŭ de aŭtuno 2025 episkopino de la protestantoj de aŭgsburga konfeso en Aŭstrujo."Erste evangelische Bischöfin Österreichs ins Amt eingeführt" - ĉe: katholisch.at, 8.11.2025 

Studis ŝi inter 1989-1995 evangelian teologion kaj filozofion je Vieno kaj Munkeno. En 1996/97 estis ŝi scienca helpasistanto en projekto pri moderna religio laŭ sociologiaj kaj teologiaj vidpunktoj (sub la gvidado de Falk Wagner). Sekvis ĝis 2003 kunlaborado de ŝi en Marburg ĉe Dietrich Korsch, pri sistema teologio. La sukcesega doktoriĝo estis en la jaro 2002-a; Richter estis inter 2003-2005 rezerva kaj helpa profesoro ĉe la kopenhaga CFS-o (Centre for Subjectivity Research). Inter 1997-2005 ŝi magistriĝis pri retoriko kaj paroliga edukado ĉe la Universitato Koblenz-Landau. Inter 2005-2010 ŝi deĵoris denove pri sistema teologio en Marburg.

Post habilitiĝo kaj nomumiĝo je privatdocento en 2010, ŝi laboris ĝis 2011 ĉe la Misiada Seminario de Hermannsburg. Inter 2010 kaj 2012 ŝi anstataŭis Elisabeth Gräb-Schmidt ĉe la katedro pri sistema teologio je la universitato de Gießen. Pluse ŝi troviĝis en 2011 ĉe la universitato de Zuriko (por Ingolf U. Dalferth). De 2012, Richter profesoris pri sistema teologio kaj hermeneŭtiko ĉe la Bonna universitato; ĉi tie ŝi dekanis por la teologoj inter 2020 kaj 2024. En 2024 ŝi iĝis estro de la senato de la Bonna universitato kaj universitata predikisto."Eine neue Universitätspredigerin tritt ihr Amt an" - ĉe bonna universitata paĝaro En 2024 ŝi akceptis partatempan profesorecon ĉe Universitato St. Andrews en Skotlando. En Germanujo ŝi kunmoderigas la respublikregistare subtenatan DFG-esplorgrupon Religia kaj spirita rezistoj. 

En majo 2025 sinodo de aŭstraj protestantoj elektis ŝin postanto de Michael Chalupka je tutaŭstruja episkopeco. Richter do estas la unua virino plenumonta ĉi tiun oficon. 

Richter estas la filino de Gerhard Richter, la protestantisma paroĥestro de Bad Goisern."Vor 50 Jahren""Wird Cornelia Richter Österreichs erste evangelische Bischöfin?" - ĉe: domradio.de, 23.5.2025 Ŝi estas seninfana kaj de 2011 vidvino.

 Eksteraj ligiloj 

 "Erste evangelische Bischöfin in Amt eingeführt" - ĉe: orf.at, 8.11.2025

 Notoj 


Kategorio:Aŭstraj teologoj
Kategorio:Virinoj
Kategorio:Profesoroj
Kategorio:Luteranaj episkopoj 
Kategorio:Naskiĝintoj en 1970